A 20. századi dráma

Friedrich Dürrenmatt: A fizikusok


A hagyományos dráma a 19. század végén válságba került.

A dráma nagy emberi és társadalmi konfliktusok megjelenítésére hivatott.

Nem kedvezett a műfajnak:

– a polgári társadalom viszonyainak kisszerűsége,

– az élet elszürkülése,

– az emberek közötti kapcsolatok felszínessé válása,

– a közélet és magánélet elválása,

– az egységes világkép és értékrend hiánya.

A 20. századi drámákban igazi konfliktust – amikor az ellentétek következetesen végigvitt cselekvéssorozatban ütköznek össze – nemigen találunk. Korunk tragédiái hétköznapi tragédiák, az írók az élet öntudatlan mechanizmusát ábrázolták. A mai ember együtt él konfliktusaival, és ebbe a helyzetbe se nem bukik bele látványosan (mint a tragédiában), se nem lesz úrrá rajta (mint a komédiában).

A dráma eddigi legfontosabb jellemzői:

– emberek közötti,

– jelen idejű,

– cselekvés.

A 19. század végén épp ez a három alapelem vált kérdésessé (pl. Ibsen: múlt, Csehov: cselekmény hiánya).

Az eddigi drámák egy-egy adott korszakban többé-kevésbé egységesek voltak (Shakespeare – Marlowe, Corneille – Racine).

A 20. században az egyes írók művei nagyon különbözőek, egy Brecht-darabot nagyon nehéz összehasonlítani egy Miller-darabbal.

A 20. század első felében a hagyományos drámaszerkezet föllazulása következett be. Az írók kitágították a színpadon megjeleníthető jelenségek körét, és utat engedtek lírai, epikai, intellektuális és filozófiai elemek behatolásának a drámába.

Filozófia: A 20. századi drámák sokszor nem konkrét élethelyzetet ábrázolnak, hanem általános érvénnyel példáznak valamit.

Epika: Már a naturalizmus drámáiban megjelentek epikus mozzanatok, életképek, melyek a drámát a regényhez közelítik (epikussá válás).
Az események jelen idejű kibontakozását gyakran az elbeszélés váltja föl. Megjelenik a narrátor, aki mint múltbeli történetet idézi fel és értelmezi az eseménysort.

Líra: A szabadabb formákban nagyobb szerepet kaphattak a lírai elemek is.

Jelentősebb drámaírók:
Makszim Gorkij: Éjjeli menedékhely,

Bertold Brecht: Kurázsi mama és gyermekei,

Arthur Miller: Az ügynök halála,

Samuel Beckett: Godot-ra várva,

Friedrich Dürrenmatt: A fizikusok,

Luigi Pirandello: Hat szerep keres egy szerzőt.

Az abszurd dráma
Abszurd: Minden logikai konvenciót felborít, hitetlensége egyéni, váratlan ezért különösen meghökkentő.

Két fajtája:
– szélsőségesen hihetetlen, de nem elvileg lehetetlen (pl. Gogol: A köpönyeg),


– elvileg lehetetlen (pl. Kafka: Az átváltozás).

Az 50-es években bontakozik ki Párizsban.

Az abszurd íróknak a modern világ döbbenetes tapasztalatai (világháború, atombomba) az emberi lét képtelenségét sugallják.

Az abszurd színházból hiányzanak a közvetlenül ábrázolt törtönelmi-társadalmi keretek.

Friedrich Dürrenmatt (1921-1990)
Svájcban, Konolfingen községében született, protestáns lelkészcsaládban. A berni és zürichi egyetemen teológiát, filozófiát és irodalmat hallgatott. Grafikus, majd színházi kritikus lett, végül Neuchtelben telepedett le, mint szabad író. Írt esszéket, színházelméleti tanulmányokat, regényt, novellát, filmforgatókönyvet, hangjátékot, de legfontosabbak drámái. 1959-ben a mannheim-i Schiller-díjat, 1960-ban pedig a svájci Schiller-alapítvány nagydíját nyerte el. 

Drámáinak jellemzői:

–
paradoxon,

–
abszurd,

–
groteszk,

–
a cselekmény múltba helyezése,

–
képzeletbeli városka (a társadalom kicsinyített mása),

–
a drámai feszültség forrása gyakran valamilyen erkölcsi, történelemfilozófiai probléma,

–
pszichológia,

–
erős gondolatiság.

Jelentősebb darabjai:
A vak (1947),

A nagy Romulus (1949, 2. változat 1957) – komédia,

Angyal szállt le Babilonba (1953) – komédia,

Az öreg hölgy látogatása (1956),

Ötödik Frank (1959),

A fizikusok (1962) – tragikomédia,

A tettestárs (Der Mitmacher , 1972),

A haladék (Die Frist, 1975),

Achterloo (1982).

A fizikusok (1962)
Műfaj: tragikomédia. Sok mindenben vígjátékszerű, mégis mondanivalója túl van a vidámságon, és a kétségbeesésnek ad hangot. Kortárs drámaíróinak darabjaihoz képest hagyományos, amire a mű elején fel is hívja a figyelmet:

“Elhatároztuk ugyanis, hogy ezúttal szigorúan betartjuk a hely, idő és cselekmény egységét.

Téma: A tudós felelősségét veti fel (a tudományos felfedezések veszélyessége), azonban ennél tovább megy: a modern világról mond ítéletet, a hidegháború és a fenyegető világkatasztrófa ellen szól.

Helyszín: Bolondokháza: groteszk. Őrült világunk szimbóluma.
Möbius rájött a minden elképzelhető felfedezések rendszerének titkára, és – látva, hogy a politika és a gazdaság miként állítja a tudományt egyre embertelenebb célok szolgálatába – önként bevonul az elmegyógyintézetbe, hogy így mentse meg az emberiséget saját felfedezésének következményeitől. Nagy áldozatot hoz, hiszen el kell hagynia feleségét és három gyermekét, meg kell játszania, hogy bolond és végig kell néznie ahogy egy misszionárius elveszi tőle családját. Ám Möbius véletlenül rossz bolondokházát választott magának, és ezzel épp az ellenkezőjét éri el, önmaga szolgáltatja ki felfedezését. Az őrült főorvoskisasszony kezébe kaparintja a tudós felfedezéseit, és trösztje élén a rettegett célokra használja fel.

A cselekmény során minden a feje tetejére áll, a szereplők helyet cserélnek: akit orvosnak véltünk az őrölt, a bolondok pedig normálisak. Szerepcserére példa: rendőr – főápoló  doktorkisasszony – rendőr. 

A véletlen: Nem ok-okozati viszony diktálja az eseményeket, hanem a véletlen. Pl. Möbius pont abba a bolondokházába kerül, ahol a főorvosnő őrült.

Doktorkisasszony: Púpos, 55 körüli nő, fehér, orvosi köpenyben, sztetoszkóppal. Őrült, azt állítja, hogy megjelent neki Salamon király, ugyanakkor zseniális, pontosan kidolgozott taktikával tartja sakkban a három fizikust.

